  Туспуктэм: Руслан Нуриахметов Наталия Сильвестрова 17-тӥ коньывуонысен 21-тӥ шуркынмонозь «ВКонтакте» мерлыко вотэсын онлайн амалэн «Удмурт сямен – тунсыко» веб-квест ортчоз. Улосвылкуспо вожвылъяськонэ удмурт кылын вераськись пиналъёсты но соослэсь дышетӥсьёссэс пыриськыны ӧтё. Со сярысь Удмуртиысь печатья но калыке ивортодэт вӧлмытонъя агентстволэн пресс-службаез ивортӥз. Шудон Удмурт кыллэн нуналэзлы тупатыса радъяське. Со вить люкетлэсь луоз. Котькуд ужез быдэстыны одӥг арня сётӥськоз. Ужрадэ 7-9 классъёсын дышетскисьёс пыриськыны быгато. Со понна 15-тӥ коньывуонозь команда кылдытоно – куинь нылпи но одӥг дышетӥсь. Пыриськон понна чӧлсконпусъя пусйиськоно но шудонлэн огинэзлы (отчы поталозы ужъёс) гожтӥськоно. Вожвылъяськонлы йылпумъянъёс 24-тӥ шуркынмонэ лэсьтозы.  Вормисьёсты но приз басьтӥсьёсты дуно кузьымъёсын пусъёзы.Вань пыриськисьёслы синпельёс но грамотаос сётозы. Шудон Удмуртиысь йӧскалык политикая министерстволэн юрттэмез улсын радъяське. Тодэ вайытом, Алнаш ёросын калык творчествоя фестиваль-вожвылъяськонэ куриськонъёсты куто.  Тегъёс: удмурткыл Удмурткыллэннуналэз шудонъёс вожвылъяськон нылпиос Удмуртия  